मालूम हो कि उत्तर प्रदेश विधानसभा चुनाव प्रचार के दौरान अखिलेश यादव और उनकी पार्टी सोशल मीडिया पर काफी एक्टिव थी. कई फेसबुक और ट्विटर पेज से अखिलेश यादव का प्रचार किया जा रहा था. अखिलेश यादव की पत्नी डिंपल यादव की दोस्त पंखुड़ी पाठक ने समाजवादी सरकार के पक्ष में सोशल मीडिया में आईसपोर्ट अखिलेश के नाम से हैशटैग कैम्पेन की शुरुआत की थी, जो काफी सफल रही. इसके बाद उन्होंने राजधानी लखनऊ के राय उमानाथ बली प्रेक्षाग्रह में सोशल मीडिया मीट का आयोजन किया, जो बुरी तरह फेल साबित हुई. इस मीट में प्रेक्षागृह की कुर्सियां तक पूरी तरह से भर नहीं सकीं थीं.